**Αθήνα:** 27.11.2019

**Αρ. Πρωτ.:** 1695

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Συνεχίζονται οι αποζημιώσεις από τον ΕΟΠΥΥ για τις ειδικές θεραπείες μέχρι 31.12.2019**

Έπειτα από συντονισμένες πιέσεις της ΕΣΑμεΑ και της ΠΟΣΓΚΑμεΑ, το ΔΣ του ΕΟΠΥΥ πήρε απόφαση να συνεχίσει «η καταβολή των αποζημιώσεων απευθείας σε δικαιούχους του Οργανισμού για δαπάνες που διενεργήθηκαν ή θα διενεργηθούν έως και τις 31-12-2019 και αφορούν προμήθεια οπτικών ειδών και χορήγηση ειδικών θεραπειών, λόγω καθυστέρησης στην δημοσίευση της απαιτούμενης σχετικής ρύθμισης, σε συνέχεια της Πράξης Νομοθετικού Περιεχομένου με τίτλο “Διευκόλυνση της άσκησης του εκλογικού δικαιώματος στις εκλογές της 7Ης Ιουλίου 2019 και ρύθμιση κατεπειγόντων θεμάτων” (ΦΕΚ/Α/106/27-6-2019), λαμβάνοντας υπόψη ότι:

- Δεν έχει επιτευχθεί ακόμη η αναμενόμενη συμφωνία με τους θεραπευτές Ειδικών Θεραπειών και τους προμηθευτές οπτικών ειδών

- Οι σχετικές αποζημιώσεις αποτελούν υποχρέωση του Οργανισμού προς τους δικαιούχους του, εφόσον έχουν διενεργηθεί με τους όρους και τις προϋποθέσεις που αναφέρονται στα άρθρα 45 και 55 του ΕΚΠΥ (ΦΕΚ/Β/4898/2018) καθώς και στα γενικά έγγραφα και τις εγκυκλίους του Οργανισμού.

- Η δημιουργηθείσα κατάσταση σε καμία περίπτωση δεν ενέχει υπαιτιότητα του διοικούμενου».

Το οργανωμένο αναπηρικό κίνημα παραμένει σε επαγρύπνηση ώστε κανένα παιδί με αναπηρία που χρήζει ειδικής θεραπείας να μην μείνει εκτός, αλλά και κανένας άλλος γονιός παιδιού με αναπηρία να μην ταλαιπωρηθεί περαιτέρω. Ζητάμε την άμεση μεταφορά των 50 εκ. ευρώ από το υπουργείο Εργασίας στον ΕΟΠΥΥ (όπως προβλέπεται από τη νομοθεσία) για την αποζημίωση των νοσηλίων των ΚΔΗΦ (Κέντρα Διημέρευσης - Ημερήσιας Φροντίδας) και ΣΥΔ (Στέγες Υποστηριζόμενης Διαβίωσης), ώστε να συνεχιστεί απρόσκοπτα η αποζημίωση των υπηρεσιών αυτών, αλλά και του 1εκ. ευρώ που μετά από μεγάλο αγώνα και προσπάθεια της ΕΣΑμεΑ και της ΠΟΣΓΚΑμεΑ πλέον προβλέπεται να μεταφερθεί στον ΕΟΠΥΥ ώστε να καλυφθεί ειδικό νοσήλειο- τροφείο για τις ΣΥΔ για τους ανασφάλιστους διαμένοντες σε αυτές.

[**Η απόφαση του ΕΟΠΥΥ επισυνάπτεται**](https://www.esamea.gr/images/EOPYY.pdf)**.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |